
Grozījumi Tiesībsarga likumā
Izdarīt Tiesībsarga likumā (Latvijas Republikas Saeimas un Ministru Kabineta Ziņotājs, 2006, 10. nr.; 2008, 13. nr.; 2009, 2., 14. nr.; Latvijas Vēstnesis, 2009, 193. nr.; 2011, 103. nr.; 2014, 199. nr.; 2021, 16. nr.) šādus grozījumus:
1. Papildināt 13.pantu ar 13. un 14.punktu šādā redakcijā:
· "13) pieprasīt un piekļūt mākslīgā intelekta sistēmu dokumentācijai, kas nepieciešama pārbaudes lietā;
· 14) iesniegt tirgus uzraudzības iestādei pamatotu pieprasījumu organizēt mākslīgā intelekta sistēmas testēšanu ar tehniskiem līdzekļiem, ja dokumentācija, kas nepieciešama pārbaudes lietā, nav pietiekama."
2. Izteikt 27.panta pirmo daļu šādā redakcijā:
· " (1) Pieprasot šā likuma 13.panta 1., 5., un 13.punktā minēto informāciju, tiesībsargs nosaka šīs informācijas apjomu un norāda saprātīgu tās sniegšanas termiņu."
3. Informatīvajā atsaucē uz Eiropas Savienības direktīvām:
· dzēst 1. un 3.punktu;
· papildināt informatīvo atsauci ar 8., 9., 10. un 11.punktu šādā redakcijā:
· "8. Eiropas Parlamenta un Padomes 2006.gada 5.jūlija direktīvas 2006/54/EK par tāda principa īstenošanu, kas paredz vienlīdzīgas iespējas un attieksmi pret vīriešiem un sievietēm nodarbinātības un profesijas jautājumos (pārstrādāta versija);
· 9. Eiropas Parlamenta un Padomes 2010.gada 7.jūlija direktīvas 2010/41/ES par to, kā piemērot vienlīdzīgas attieksmes principu vīriešiem un sievietēm, kas darbojas pašnodarbinātas personas statusā, un ar kuru atceļ Padomes Direktīvu 86/613/EEK;
· 10. Eiropas Parlamenta un Padomes 2019.gada 20.jūnija direktīvas (ES) 2019/1158 par darba un privātās dzīves līdzsvaru vecākiem un aprūpētājiem un ar ko atceļ Padomes Direktīvu 2010/18/ES;
· 11. Eiropas Parlamenta un Padomes 2016.gada 26.oktobra direktīvas (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (Dokuments attiecas uz EEZ).".
·  
Likums stājas spēkā 2025.gada 1.augustā.

